Nottinghamshire
<s>Nottinghamshire (skraćeno Notts) čita se Notingamšir je engleski historijski, nemetropolitanski i ceremonijalni county u centru Engleske.</s>

<s>Karakteristike 
Nottinghamshire leži u regiji Istočni Midlands, ima površinu od 2160 km², na kojoj živi 1,091.572 stanovnika.</s><s>Sa sjeverozapada graniči sa countyem South Yorkshire, a sa istoka sa Countyem Lincolnshire, sa juga sa Countyem Leicestershire i sa zapada sa Countyem Derbyshire.</s>

<s>Nottinghamshire je administrativno podjeljen na 7 distrikta: Rushcliffe, Broxtowe, Ashfield, Gedling, Newark and Sherwood, Mansfield, Bassetlaw i unitarnu jedinicu Nottingham.</s><s>Tradicionalni administrativni centar bio je Nottingham, grad sa dva univerziteta., ali je danas to grad West Bridgford u kom je sjedište vijeća</s>

<s>Nottinghamshire ima formu elipse, koja se proteže u smjeru sjever-jug u dužinu od 82 km, a prostire se po istočnim obroncima masiva Pennines.</s><s>Geološki zapadni dio pripada starijim erama, a istočni mlađim.</s><s>Po zapadu Nottinghamshira leže veliki rudnici ugljena.</s><s>To je kraj premrežen brojnim željezničkim prugama koje povezuju rudarske gradove, a tu prolazi i autoput M1.</s><s>Za razliku od tog, centar Nottinghamshira je stepa, tlo pokriveno trijasskim pješčenjakom.</s><s>Glavna karakteristika tog kraja je jalovost, a njegova prirodna vegetacija je šuma.</s>

<s>Historija 
Za srednjeg vijeka na njenom sjeveru pored grada Nottinghama, prostirala se velika Sherwoodska šuma slavna kao utočište Robina Hooda.</s><s>Od nekadašnje hrastove šume, ostalo je vrlo malo, i danas je pod zaštitom.</s><s>Istočni Nottinghamshire je nizinski kraj sa tlom od gline i lapora, tu protiče rijeka Trent i leži Dolina Belvoir.</s><s>Trent je nekad bio transportna žila kucavica, ali se danas njegove vode koriste uglavnom za pogon brojnih termoelektrana.</s><s>I po jugozapadu Nottinghamshira ima brojnih ugljenokopa, a tu se nalazi grad Nottingham, snažan ndustrijski centar.</s><s>To je gusto naseljen kraj, brojnih čeličana, metalurških, kemijskih i tekstilnih tvornica.</s>

<s>Centar Nottinghamshira je relativno slabo naseljen, tu se nalazi nekadašnje kraljevsko imanje Sherwoodska šuma, koja je vremenom isparcelirana u niz velikih imanja sa impozantnim dvorcima, i parkovima, podignutim na dotad neplodnom pješčanom tlu.</s><s>Regija zvana Šumska pješčara (Forest Sands) je jedan od rijetkih poljoprivrednih krajeva Velike Britanije čije tlo zahtijeva opsežno navodnjavanje.</s><s>Najveća neprekinuta površina poljoprivrednog zemljišta u Nottinghamshiru leži duž doline rijeke Trent i Dolini Belvoir.</s><s>Tu se sade žitarice i šećerna repa, koja se prerađuje u šećerani u Newarku.</s><s>Kraj je poznat i po stočarstvu (sir Stilton).</s>

<s>Po Nottinghamshiru ima brojnih arheoloških nalaza prahistorijih naselja.</s><s>Rimska naselja bila su koncentrirana u ravničarskom istočnom dijelu duž rimskog puta Fosse.</s><s>Za ranog srednjeg vijeka Nottinghamshire je bio dio anglosaksonskog Kraljevstva Mercija, a nakon invazije Vikinga iz Danske u 9. vijeku, bio je jedan od njihovih pet okruga.</s>

<s>Tokom 16. vijeka nekoliko moćnih feudalaca, postalo je vlasnicima velikog dijela na sjeveru Sherwoodske šume, taj kraj postao je poznat po imenu Dukeries.</s><s>Ugljen se po Nottinghamshiru iskapa još od 13. vijeka, ali je tek od Industrijske revolucije počela njegova intenzivna eksploatacija, za potrebe tekstilne industrije koja je počela nicati po zapadu Nottinghamshira.</s>

<s>Najveće znamenitosti Nottinghamshira su uz brojne vlastelinske dvorce po Dukeriesu, restaurirani zamak Nottingham i katedrala u Southwellu.</s>

<s>Izvori</s>

<s>Vanjske veze</s>

<s>Nottinghamshire County Council</s>

<s>Grofovije u Engleskoj
Istočni Midlands</s>

